b'\n_START_ARTICLE_\nQishn\n_START_SECTION_\nZemljopis\n_START_PARAGRAPH_\nQishn le\xc5\xbei na obroncima gorja Masila, malo je udaljen od obale Indijskog oceana smje\xc5\xa1ten je izme\xc4\x91u dva kanjona gdje se Vadi Hadramaut probio kroz masiv Masila na svom putu do mora. Qishna nema nikakvu luku za prihvat ve\xc4\x87ih brodova, obala je duga pje\xc5\xa1\xc4\x8dana ravnica pokrivena dinama. Preko Qishne ide obalna magistrala koja povezuje Mukkalu - Qishn- Al-Ghaidu - sa Omanom._NEWLINE_Pored Qishna nalazi se velika pje\xc5\xa1\xc4\x8dana pla\xc5\xbea duga oko 6 km na kraju pla\xc5\xbee uz obronke brda nalaze se obradiva polja sa lugovima palmi datula. Taj kraj je vrlo va\xc5\xbeno stani\xc5\xa1te ptica.\n_START_SECTION_\nPovijest\n_START_PARAGRAPH_\nKraj oko Qishne je izuzetno negostoljubiv, bez vode, vrlo rijetko naseljen, to su uglavnom male plemenske grupice, \xc4\x8desto neprijateljski nastrojene jedna prema drugoj ali i prema svakom vanjskom utjecaju._NEWLINE_Formalni vladar regije bio je sultan Qishne i Sokotre, koji je krajem 19. stolje\xc4\x87a bio ugovorno pod britanskom za\xc5\xa1titom, ali njegovo sjedi\xc5\xa1te bio je otok Sokotra, tako da on nije imao prakti\xc4\x8dki nikakvu kontrolu nad ozemljem Mahre pa tako i Qishne._NEWLINE_U Qishni je vlast bila u rukama obitelji Bin Afrar iz vladarskog sultanskog klana, oni su i \xc5\xbeivjeli u Qishnu, no njihova vlast se nije protezala dalje od Qishne, ni oni nisu imali nikakav utjecaj na okolne razbacane plemenske zajednice i njihova naselja. Tako je Qishna ostala mjesto bogu iza nogu, jo\xc5\xa1 ne tako davne 1947. godine imala je samo 1000 stanovnika i bila je iako glavni grad sultanata, samo jako zaba\xc4\x8deno selo.\n_START_SECTION_\nGospodarstvo\n_START_PARAGRAPH_\nGospodarstvo Qishne i danas kao i neko\xc4\x87 davno ovisi najve\xc4\x87ma o ribarstvu, prodaji ribljeg ulja i su\xc5\xa1enih morskih pasa, manjim dijelom o sto\xc4\x8darstvu uzgoj deva i koza, te vrlo malo o zemljoradnji na vrlo suhoj i posnoj zemlji._NEWLINE_Pored Qishne u gorju Masila u novije vrijeme otpo\xc4\x8deli su veliki istra\xc5\xbeni radovi u potrazi za naftom. Izgleda da su urodili plodom jer je kompanija Calvalley Petroleum Inc., objavila da po\xc4\x8detni rezultati na bu\xc5\xa1otini Al Roidhat-1 daju ohtrabruju\xc4\x87e rezultate. _NEWLINE_Pored grada nalazi se mala zra\xc4\x8dna luka (IHN) koja danas nije u upotrebi.'